ΓΡΑΠΤΗ ΕΡΩΤΗΣΗ E-2630/00

υποβολή: Jorge Moreira Da Silva (PPE-DE) προς την Επιτροπή

(1 Αυγούστου 2000)

Θέμα: Παιχνίδια που περικλείονται στις συσκευασίες τροφίμων

Η οδηγία 88/378(1), σχετικά με την ασφάλεια των παιχνιδιών προβλέπει, στην ένατη αιτιολογική σκέψη, ότι όλα τα παιχνίδια που διατίθενται στην αγορά πρέπει να πληρούν ορισμένες ουσιαστικές προϋποθέσειςγιεινής και ασφάλειας.

Η ανωτέρω οδηγία καλύπτει, συγκεκριμένα, κινδύνους που απορρέουν από τα παιχνίδια και τα μέρη τους καθώς και τη συσκευασία στην οποία περιέχονται για τη λιανική πώληση, τα οποία δεν πρέπει να περικλείουν κανένα κίνδυνο στραγγαλισμού ή ασφυξίας.

Η οδηγία αναγνωρίζει ότι το ίδιο πρέπει να ισχύει και για οποιαδήποτε χρήση από τα παιδιά, τα οποία βεβαίως δεν διαθέτουν συνήθως το μέσο βαθμό επιμέλειας που επιδεικνύουν οι ενήλικες χρήστες. Η επικινδυνότητα που συνδέεται με την ηλικία θα πρέπει, ωστόσο να λαμβάνεταιπόψη κατά την αξιολόγηση του κινδύνου από τα παιχνίδια. Και τούτο αφορά ιδιαίτερα την περίπτωση των παιχνιδιών που πωλούνται μαζί με τα τρόφιμα, τα οποία εγκυμονούν για τα μικρότερα παιδιά τον πρόσθετο κίνδυνο της σύγχυσης τροφής και παιχνιδιού.

Έχουν ήδη συμβεί σε διάφορα κράτη μέλη ατυχήματα με παιδιά, ιδιαίτερα σε περιπτώσεις όπου τα παιχνίδια περιέχονται μέσα στα τρόφιμα, όπως είναι για παράδειγμα τα σοκολατένια αυγά. Στο Ηνωμένο Βασίλειο συνέβησαν ήδη τρία θανατηφόρα ατυχήματα, ενώ μελέτες που πραγματοποιήθηκαν στην Ελλάδα και τη Γερμανία έδειξαν ότι κάθε χρόνο συμβαίνουν πλήθος μη θανατηφόρα ατυχήματα που δεν καταλήγουν σε νοσηλεία.

Όλα τα προϊόντα στα οποία οφείλονται τέτοιου είδους ατυχήματα και που φέρουν το σύμβολο CE περιλαμβάνουν την προειδοποίηση ακατάλληλα για παιδιά μικρότερα των 36 μηνών. Ωστόσο, όλα τα ατυχήματα που έχουν συμβεί αφορούσαν παιδιά μεγαλύτερα των 36 μηνών.

1. Κατόπιν όλων αυτών, θεωρεί η Επιτροπή ότι ηποχρεωτική προειδοποίηση σχετικά με την ακαταλληλότητα των παιχνιδιών για παιδιά μικρότερα από κάποιο όριο ηλικίας επαρκεί για την επίτευξη των στόχων της οδηγίας όσον αφορά τηνγιεινή και την ασφάλεια;

2. Συμφωνεί η Επιτροπή ότι το σκεπτικό για τον καθορισμό του ορίου των 36 μηνών -ότι δηλαδή δεν είναι πιθανό, παιδιά μεγαλύτερα των 36 μηνών να βάζουν πράγματα στο στόμα- θα πρέπει να επανεξεταστείπό το φως των θανατηφόρων ατυχημάτων που έχουν συμβεί;

3. Συμμερίζεται η Επιτροπή την πεποίθηση ότι τα παιχνίδια που τοποθετούνται μέσα στα τρόφιμα, τα οποία είναι αναγκαστικά μικρού μεγέθους ή αποτελούνται από μικρά κομμάτια, αντιπροσωπεύουν ιδιαίτερο κίνδυνο για τα παιδιά, κυρίως λόγω της ενδεχόμενης σύγχυσης τροφής και παιχνιδιού, που μπορεί να μην καλύπτεται πλήρως από την οδηγία; Αν ναι, τι πρόσθετα μέτρα προτίθεται να λάβει η Επιτροπή;

4. Θα μπορούσε η Επιτροπή να αναφέρει τι μέτρα λαμβάνουν οι κατασκευαστές όσον αφορά την τροποποίηση της σχεδίασης, της συσκευασίας και της εμπορίας των παιχνιδιών που περικλείονται σε τρόφιμα, λαμβανομένωνπόψη όλων των ατυχημάτων που έχουν συμβεί;

(1) ΕΕ L 187 της 16.7.1988, σελ. 1.

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-2630/00, E-2631/00 και E-2632/00

(19 Οκτωβρίου 2000)

Ο συνδυασμός μη εδώδιμων προϊόντων με τρόφιμα εξετάσθηκε στις διάφορες πτυχές του από την Επιτροπή σε συνεργασία με τις αρμόδιες αρχές των κρατών μελών για την ασφάλεια των καταναλωτών, που συνήλθαν στο πλαίσιο της επιτροπής έκτακτης ανάγκης της οδηγίας 92/59/ΕΟΚ του Συμβουλίου, της 29ης Ιουνίου

1992, για τη γενική ασφάλεια των προϊόντων(1). Τα συμπεράσματα στα οποία κατέληξε η επιτροπή έκτακτης ανάγκης ομόφωνα στις 16 Μαΐου 2000, ανακοινώθηκαν προφορικά από την Επιτροπή στην Επιτροπή Αναφορών του Ευρωπαϊκού Κοινοβουλίου στις 23 Μαΐου 2000. Η γραπτή επικύρωση των πληροφοριών που δόθηκαν προφορικά από την Επιτροπή διαβιβάσθηκε στις 20 Ιουνίου 2000.

Γενικά το μη εδώδιμο προϊόν που συνοδεύει το τρόφιμο, συχνά ένα προϊόν ζαχαροπλαστικής, είναι ένα παιχνίδι, ολόκληρο ή προς συναρμολόγηση, που παρουσιάζεται μέσα σε ξεχωριστή θήκη. Τα μη εδώδιμα προϊόντα που είναι κατευθείαν αναμεμειγμένα με τρόφιμα δεν διατίθενται πλέον στο εμπόριο, ύστερα από τα μέτρα που έλαβαν τα κράτη μέλη σε συνέχεια μιας επείγουσας κοινοποίησης του 1997 βάσει του άρθρου 8 της οδηγίας 92/59/ΕΟΚ.

Τα εν λόγω προϊόντα δεν διέπονται από ειδική κοινοτική νομοθεσία. Πάντως, τα συγκεκριμένα μη εδώδιμα προϊόντα (η έκπληξη-δωράκι) καλύπτονται από την οδηγία 88/378/ΕΟΚ του Συμβουλίου, της 3ης Μαΐου 1988, σχετικά με την ασφάλεια των παιχνιδιών. Η τήρηση από τον κατασκευαστή των τεχνικών προδιαγραφών ασφάλειας του εκούσιου προτύπου EN 71-1 για τα προϊόντα που προορίζονται για παιδιά κάτω των 36 μηνών, του παρέχει το τεκμήριο της συμμόρφωσής του με τις απαιτήσεις της οδηγίας.

Κατά τα τελευταία 15 έτη, τρία θανατηφόρα ατυχήματα ενοχοποιούν τα προϊόντα με ξεχωριστή συσκευασία. Δύο ατυχήματα (1985, Βόρεια Ιρλανδία Roddy Breslin" 1989, Ηνωμένο Βασίλειο Jennifer Ashton) αποδίδονται σε παιχνίδια προερχόμενα από αυγό με δωράκι και ένα ατύχημα (1991, Ηνωμένο Βασίλειο Caren Day) αποδίδεται στη συσκευασία παιχνιδιού προερχόμενου από αυγό με δωράκι. Άλλα ατυχήματα αφορούν παιχνίδια που είναι απευθείας αναμεμειγμένα με τρόφιμα, προϊόντα τα οποία δεν μπορούν πλέον να διατεθούν στην αγορά στην Κοινότητα.

Τα τρία ατυχήματα αφορούσαν παιδιά πάνω από το όριο ηλικίας (36 μήνες) που καθορίζεται από την οδηγία 88/378/ΕΟΚ, ηλικία μετά την οποία η χρήση αυτού του είδους παιχνιδιού θεωρείται ασφαλής από την οδηγία. Τα δύο ατυχήματα που ενοχοποιούν το παιχνίδι επήλθαν πριν από την έναρξη ισχύος της οδηγίας της 1ης Ιανουαρίου 1990.

Η Επιτροπή, επικουρούμενη από την επιτροπή έκτακτης ανάγκης, εξέτασε το ερώτημα εάν η παρουσία προϊόντος ζαχαροπλαστικής συνδυασμένου με παιχνίδι συνεπάγεται πρόσθετο ειδικό κίνδυνο σε σχέση με εκείνον που απορρέει από το παιχνίδι μόνο του (μεγαλύτερη πιθανότητα για ένα παιδί να καταπιεί ή να εισπνεύσει τα μικρά κομμάτια). Η επιτροπή έκτακτης ανάγκης, με τη σημερινή κατάσταση των γνώσεων, κατέληξε στο συμπέρασμα ότι τα εν λόγω προϊόντα μπορούν να εγκυμονούν κινδύνους οι οποίοι πάντως δεν θα ήσαν διαφορετικοί από εκείνους που παρουσιάζουν τα μικρά παιχνίδια, ή τα παιχνίδια που περιλαμβάνουν τεμάχια μικρού μεγέθους γενικά. Ο συνδυασμός, όταν γίνεται με ξεχωριστές συσκευασίες, δεν εντοπίσθηκε ως ειδικός παράγων κινδύνου, διότι δεν στάθηκε δυνατόν να καθιερωθεί σχέση αιτίου-αιτιατού μεταξύ αφενός του συνδυασμού ενός παιχνιδιού που διαθέτει ξεχωριστή συσκευασία με ένα προϊόν ζαχαροπλαστικής και αφετέρου του κινδύνου ατυχήματος.

Πράγματι, ο κίνδυνος εξαρτάται από τα ίδια τα χαρακτηριστικά του μη εδώδιμου προϊόντος και συγκεκριμένα από τις μικρές διαστάσεις του ή το μικρό μέγεθος των συστατικών του ή της συσκευασίας του.

Ταπόψη προϊόντα δεν απετέλεσαν μέχρι σήμερα αντικείμενο κοινοποιήσεων σύμφωνα με τη διαδικασία του άρθρου 8 της οδηγίας 92/59/ΕΟΚ για κατάσταση έκτακτης ανάγκης. Δενπάρχουν σ’ αυτό το στάδιο άλλες πληροφορίες εκ μέρους των κρατών μελών που να επιτρέπουν στην επιτροπή έκτακτης ανάγκης να καταλήξει σε συμπέρασμα ως προς την ύπαρξη γι αυτού του είδους τα προϊόντα σοβαρού και άμεσου κινδύνου που να απαιτεί κοινοτική παρέμβαση κατ' εφαρμογή του άρθρου 9 και των επόμενων.

Πάντως όπως επιβεβαιώθηκε από τα τρία ατυχήματα που καταγγέλλονται με την αναφορά, αυτά τα προϊόντα, καθώς και τα μικρά παιχνίδια γενικά δεν είναι απαλλαγμένα κινδύνων. Για την αντιμετώπιση αυτών των κινδύνων η επιτροπή έκτακτης ανάγκης κατέληξε ότι πρέπει πρώτον ναπάρξει μέριμνα ώστε η ισχύουσα ρύθμιση να εφαρμόζεται στην πράξη. Δεύτερον ότι θα πρέπει να μελετηθεί τυχόν ενίσχυση των ισχυουσών διατάξεων στο πλαίσιο της οδηγίας 88/378/ΕΟΚ και του προτύπου EN 71-1.

Ο προβληματισμός θα πρέπει να αφορά κυρίως το όριο ηλικίας που προβλέπεται για τη δυνατότητα εφαρμογής των περιορισμών σχετικά με τα μικρά παιχνίδια και τα παιχνίδια που αποτελούνται από μέρη μικρών διαστάσεων, τη δοκιμή που εφαρμόζεται για τα μικρά παιχνίδια και τις διατάξεις σχετικά με την προειδοποίηση των καταναλωτών.

Τέλος, η επιτροπή έκρινε ότι θα πρέπει να δοθεί ιδιαίτερη προσοχή σε κάθε νέα εξέλιξη και κάθε νέα πληροφορία που να επιτρέπει να αξιολογηθεί ακριβέστερα ο ειδικός τυχόν κίνδυνος που απορρέει από το συνδυασμό τροφίμων με μη εδώδιμα προϊόντα σε ξεχωριστή συσκευασία.

Στο πλαίσιο αυτό αναμένεται να αναπτυχθεί ειδικός προβληματισμός ύστερα από κάθε νέο κατάλληλο στοιχείο, έτσι ώστε να καθορισθεί εάν θα μπορούσαν να καταρτισθούν ευρωπαϊκά πρότυπα που να αποβλέπουν ειδικότερα στα μη εδώδιμα προϊόντα τα οποία συνοδεύουν σε ξεχωριστή συσκευασία τα τρόφιμα.

Η Επιτροπή προτίθεται να δώσει ταχέως συνέχεια σε αυτά τα συμπεράσματα μέσα στα οικεία όργανα.

(1) ΕΕ L 228 της 11.8.1992.